ai4bharat/Pralekha huggingface dataset:
మంత్రిమండలి
తూనికలు కొలతల విభాగం చట్టాలకు సంబంధించి ఇండియా కిర్గిస్థాన్ మధ్యన కుదిరిన అవగాహన ఒప్పంద పత్రానికి కేంద్ర కేబినెట్ ఆమోదం.
తూనికలు కొలతల విభాగం చట్టాలకు సంబంధించి ఇండియా కిర్గిస్థాన్ దేశాల మధ్యన కుదిరిన అవగాహన ఒప్పంద పత్రానికి కేంద్ర కేబినెట్ ఆమోదం తెలిపింది. ప్రధాని శ్రీ నరేంద్ర మోదీ ఆధ్వర్యంలో సమావేశమైన కేంద్ర కేబినెట్ ఈ నిర్ణయం తీసుకుంది. జూన్ 13నుంచి 14 వరకు నిర్వహించే ఎస్ సివో నేపథ్యంలో ఈ ఎంవోయు కుదిరింది.
ప్రయోజనాలు
1. తూనికలు కొలతల శాఖ చట్టాలకు సంబంధించిన సమాచారం, పత్రాలను ఇచ్చిపుచ్చుకోవడం
2. ఈ రంగానికి సంబంధించి అధికారులు, అధికారేతరులకోసం ఒక శిక్షణ కార్యక్రమాన్ని రూపొందించడం
3. తూనికలు కొలతల రంగంలో పరస్పర సహకారానికి సంబంధించి ఆ రంగానికి చెందిన అధికారులు, నిపుణుల సాయాన్నిఇరుదేశాలు తీసుకోవడం
4. ఈ రంగంలో ఇరు దేశాలకు ఆమోదయోగ్యంగా వుండేలా నిర్వహించే సెమినార్లు, వర్క్ షాపులు, సమావేశాలు, అటాచ్ మెంట్ లెర్నింగ్ కార్యక్రమాల్లో ఇరుదేశాలు పాల్గొనడం.
5. ముందస్తు ప్యాకేజీ వస్తువులకోసంగాను అవసరమయ్యేవాటిని ఏర్పాటు చేసుకోవడం జరుగుతుంది. ముందస్తు ప్యాకేజీ వస్తువులను రాష్ట్రాల తూనికలు, కొలతల శాఖ పర్యవేక్షణలో నిర్వహించడం.
6. ముందస్తు ప్యాకేజీ వస్తువులకు సంబంధించిన నియమ నిబంధనలు ఏ స్థాయిలోవున్నాయో సమీక్ష చేయడం.
7. ఉత్పత్తిదారులు, వినియోగదారులకు మధ్యన కుదిరిన పరస్పర ఒప్పందాల్లో తూనికలు, కొలతల శాఖ నిర్వహించిన పర్యవేక్షణ అనుభవాలను ఇచ్చిపుచ్చుకోవడం.
ప్రధాన మంత్రి కార్యాలయం
శ్రీ ప్రముఖ్ స్వామి మహారాజ్ జీ జయంతిసందర్భం లో ఆయన కు శ్రద్ధాంజలి ఘటించిన ప్రధాన మంత్రి
పరమ పూజ్యులు ప్రముఖ్ స్వామి మహారాజ్ జీ యొక్క జయంతి సందర్భం లో ఆయన కు ప్రధాన మంత్రి శ్రీ నరేంద్ర మోదీ శ్రద్ధాంజలి ఘటించారు.
బిఎపిఎస్ శ్రీ స్వామినారాయణ్ సంస్థ చేసిన ఒక ట్వీట్ కు ప్రధాన మంత్రి సమాధానాన్ని ఇస్తూ ఒక ట్వీట్ లో -
‘‘శ్రీ ప్రముఖ్ స్వామి మహారాజ్ జీ జయంతి సందర్భం లో ఆయన కు నేను శ్రద్ధాంజలి ని ఘటిస్తున్నాను. ఆయన తో అనేక సందర్భాల లో మాట్లాడే అవకాశం లభించినందుకు మరి ఆయన వద్ద నుండి బోలెడంత వాత్సల్యం కూడా దక్కినందుకు నన్ను నేను ఎంతో అదృష్టవంతుడి గా భావిస్తున్నాను. సమాజాని కి అద్భుతమైన అగ్రగామి సేవల ను అందించినందుకు గాను ఆయన ను ప్రపంచం అంతటా ఆయన ను ప్రశంసించడం జరుగుతున్నది.’’ అని పేర్కొన్నారు.
ప్రధాన మంత్రి కార్యాలయం
భాయీ దూజ్ నాడు ప్రజల కు శుభాకాంక్ష లు తెలిపిన ప్రధాన మంత్రి
భాయీ దూజ్ సందర్భం లో ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షలు తెలియజేశారు.
ప్రధాన మంత్రి ఒక ట్వీట్ లో -
‘‘దేశ ప్రజలు అందరి కి భాయీ దూజ్ సందర్భం లో చాలా చాలా శుభకామన లు.
మంగళప్రదమైన భాయీ దూజ్ నాడు ప్రతి ఒక్కరి కి ఇవే శుభాకాంక్ష లు.’’ అని పేర్కొన్నారు.
सभी देशवासियों को भाई दूज की ढेरों शुभकामनाएं।
— Narendra Modi  November 6, 2021
Best wishes to everyone on the auspicious occasion of Bhai Dooj.
రసాయనాలు, ఎరువుల మంత్రిత్వ శాఖ
ఏప్రిల్ 2019 – జనవరి 2020లో 2.68 లక్షల కోట్ల రూపాయల ఎగుమతులతో మొదటి టోమ్ కు ఎగుమతి చేసే విభాగంలో అగ్రస్థానంలో నిలిచినందుకు కెమికల్ మరియు పెట్రో కెమికల్స్ పరిశ్రమను అభినందించిన శ్రీ సదానంద గౌడ
రసాయనాలు, పెట్రోకెమికల్స్ పరిశ్రమ తొలిసారిగా దేశంలో ఎగుమతి చేసే రంగంగా అవతరించడాన్ని కేంద్ర రసాయన, ఎరువుల శాఖ మంత్రి శ్రీ డి. సదానంద గౌడ అభినందించారు. రసాయనాలు మరియు పెట్రో కెమికల్స్ తయారీకి భారతదేశాన్ని ప్రపంచ ప్రముఖ కేంద్రంగా మార్చడానికి పూర్తి మద్ధతు అందిస్తామని ఆయన హామీ ఇచ్చారు.
ఈ విజయంలో తమ విభాగం పోషించిన ముఖ్యమైన పాత్రను ప్రస్తావిస్తూ రసాయనాలు మరియు పెట్రో కెమికల్స్ విభాగం చేసిన నిరంతర ప్రయత్నాలు పరిశ్రము మొదటిసారిగా ఎగుమతి చేసే విభాగంగా ఎదగడానికి దొహదపడ్డాయని శ్రీ గౌడ ట్వీట్ ద్వారా తెలిపారు.
ఏప్రిల్ 2019 నుంచి 2020 జనవరిలో రసాయనాల ఎగుమతి మునుపటి కాలంతో పోలిస్తే 7.43 శాతం పెరిగిందని ఆయన తెలియజేశారు. ఈ కాలంలో మొత్తం రసాయనాల ఎగుమతి రూ.2.68 లక్షల కోట్లకు చేరుకుంది. ఇది మొత్తం ఎగుమతుల్లో 14.35 శాతం.
--
(Visitor Counter : 114
ఈశాన్య ప్రాంత అభివృద్ధి మంత్రిత్వ శాఖ
కేటాయించిన నిధుల వినియోగం
గత రెండేళ్లలో  కేంద్ర ఈశాన్య ప్రాంత అభివృద్ధి మంత్రిత్వ శాఖకు కేటాయించిన నిధుల పూర్తి వినియోగం జరిగింది. గత రెండేళ్ల నిధుల వినియోగం వివరాలు క్రింది పట్టికలో ఉన్నాయి:

|
|
సంవత్సరం
|
|
బడ్జెట్ అంచనా 
|
|
సవరింపు అంచనా 
|
|
వాస్తవ వ్యయం 
|
|
ఆర్ఈలో ఏఈ శాతం
|
|
2019-20
|
|
3000.00
|
|
2670.00
|
|
2669.72
|
|
100%
|
|
2020-21
|
|
3048.73
|
|
1860.00
|
|
1859.99
|
|
100%
|
|
2021-22
|
|
2658.00
|
|
-
|
|
688.17|
|
-మొదటి త్రైమాసిక వ్యయ ప్రణాళిక  100 శాతం వినియోగం.
కేంద్ర ఈశాన్య ప్రాంత అభివృద్ధి శాఖ మంత్రి శ్రీ జి.కిషన్రెడ్డి ఈ సమాచారాన్ని లిఖితపూర్వక సమాధానంగా ఇవాళ రాజ్యసభకు సమర్పించారు.
సమాచార, ప్రసార మంత్రిత్వ శాఖ
జాతీయ ఐక్యతా దినోత్సవం సందర్భంగా అక్టోబర్ 31న వార్షిక సర్దార్ పటేల్ స్మారక ఉపన్యాసం ప్రసారం చేయనున్న ఆకాశవాణి
ప్రసంగించనున్న కేంద్ర సమాచార, ప్రసార శాఖ మంత్రి యువజన వ్యవహారాలు మరియు క్రీడల మంత్రి శ్రీ అనురాగ్ సింగ్ ఠాకూర్
దేశవ్యాప్తంగా ఆకాశవాణి మొత్తం నెట్వర్క్లో రాత్రి 9.30-10 గంటల మధ్య ప్రసంగం ప్రసారం
అక్టోబర్ 31 సోమవారం రాత్రి 10-10.30 మధ్య సర్దార్ పటేల్ స్మారక ఉపన్యాసం ప్రసారం చేయనున్న దూరదర్శన్ న్యూస్
ఆకాశవాణిలో రేపు వార్షిక సర్దార్ పటేల్ స్మారక ఉపన్యాసం ప్రసారం అవుతుంది. కేంద్ర సమాచార, ప్రసార శాఖ మంత్రి యువజన వ్యవహారాలు మరియు క్రీడల మంత్రి శ్రీ అనురాగ్ సింగ్ ఠాకూర్ సర్దార్ పటేల్ స్మారక ఉపన్యాసం చేస్తారు. సోమవారం రాత్రి 9.30-10 గంటల మధ్య ప్రసంగం ప్రసారం అవుతుంది. దేశవ్యాప్తంగా ఆకాశవాణి మొత్తం నెట్వర్క్లో ఉపన్యాసం ప్రసారం అవుతుంది. శ్రోతలు కార్యక్రమాన్ని 100.1FM GOLD, 102.6 FM రెయిన్బో, ఆకాశవాణి ప్రాథమిక ఛానెల్లు, Twitterలోని ఎయిర్న్యూస్ అలర్ట్స్ , NewsOnAirOfficial YouTube ఛానెల్ మరియు NewsOnAir యాప్లో వినవచ్చు.
అక్టోబర్ 31 సోమవారం రాత్రి 10-10.30 మధ్య సర్దార్ పటేల్ స్మారక ఉపన్యాసం దూరదర్శన్ న్యూస్ లో ప్రసారం అవుతుంది.
దేశ ఉక్కు మనిషిగా గుర్తింపు పొందిన సర్దార్ పటేల్ జీవితం ఆధారంగా రూపొందించిన సర్దార్ పటేల్- రాష్ట్రీయ ఏక్తా కే శిల్పి పేరుతో మరో కార్యక్రమం, గతంలో ప్రసారం అయిన సర్దార్ పటేల్ స్మారక ఉపన్యాసాల సారాంశాలు జాతీయ ఐక్యతా దినోత్సవం సందర్భంగా రేపు సాయంత్రం 4.30-5 గంటల మధ్య ప్రసారం చేయబడతాయి.
సర్దార్ పటేల్ స్మారక ఉపన్యాసం గురించి:
దేశ సమగ్రత, సమైక్యతకు అత్యంత ప్రాధాన్యత ఇచ్చి పనిచేసిన సర్దార్ వల్లభ్ భాయ్ పటేల్ స్మారకార్థం ఆకాశవాణి ప్రతి ఏడాది సర్దార్ పటేల్ స్మారక ఉపన్యాసం ప్రసారం చేస్తున్నది. ఆయన గౌరవార్ధం 1955 నుంచి కార్యక్రమం ప్రసారం అవుతూ వస్తోంది. గతంలో సి.రాజగోపాలాచారి, డా. జాకీర్ హుస్సేన్, మొరార్జీ దేశాయ్, డాక్టర్.ఏపీజే అబ్దుల్ కలాం, జయంత్ నార్లికర్, ఎంఎస్ఎస్ స్వామినాథన్, అరుణ్ జైట్లీ, అజిత్ దోవల్ మరియు ఎస్ . జైశంకర్ వంటి ప్రముఖులు సర్దార్ పటేల్ స్మారక ఉపన్యాసం ఇచ్చారు. భారతదేశం మరియు భారతదేశ సామాజిక-ఆర్థిక పురోగతి లాంటి విస్తృతమైన విషయాలపై గతంలో ప్రతిష్టాత్మకమైన స్మారక ఉపన్యాసాలు ప్రసారం అయ్యాయి. జాతీయ ఐక్యతా దినోత్సవంగా పాటిస్తున్న సర్దార్ పటేల్ జయంతిని సందర్భంగా ఉపన్యాసం రికార్డింగ్, అక్టోబర్ 31న ఆకాశవాణి మొత్తం నెట్వర్క్లో ప్రసారం అవుతుంది.
వాణిజ్యం, పరిశ్రమల మంత్రిత్వ శాఖ
వాణిజ్య ఎగుమతుల లక్ష్యం ఒక ట్రిలియన్ డాలర్లకు చేరేందుకు వీలుగా ఎంఎస్ఎంఇ లకు అధికమొత్తంలో పరపతి సౌకర్యాలు అందుబాటులోకి తేవాలని శ్రీ పియూష్ గోయల్ బ్యాంకర్లను కోరారు.
ఎంఎస్ఎంఇ ఎగుమతిదారులకు ఎగుమతి పరపతి కల్పించడంపై జరిగిన బ్యాంకర్ల సమావేశానికి శ్రీ గోయల్ అధ్యక్షత వహించారు.
వాణిజ్య ఎగుమతుల లక్ష్యం ఒక ట్రిలియన్ డాలర్లకు చేరేందుకు వీలుగా ఎంఎస్ఎంఇ లకు అధికమొత్తంలో రుణాలను
అందుబాటులోకి వచ్చేలా చూడాలని శ్రీ గోయల్ భారతీయ బ్యాంకులను కోరారు. ఎంఎస్ఎంఇ లకు ఎగుమతుల కోసం రుణాలు
పెంచడం విష్యం చర్చించడానికి ఏర్పాటు చేసిన సమావేశంలో శ్రీ గోయల్ ఈ మాటలన్నారు. ఎక్స్పోర్ట్ క్రెడిట్ గ్యారంటీ కార్పొరేషన్ లిమిటెడ్  సహకారంతో కేంద్ర వాణిజ్య శాఖ న్యూఢిల్లీలో బుధవారం ఈ సమావేశం ఏర్పాటు చేసింది. సమావేశానికి భారతీయ స్టేట్ బ్యాంక్  , బ్యాంక్ ఆఫ్ బరోడా, పంజాబ్ నేషనల్ బ్యాంక్, కెనరా బ్యాంక్, యూనియన్ బ్యాంక్ ఆఫ్ ఇండియా, బ్యాంక్ ఆఫ్ ఇండియా మరియు సెంట్రల్ బ్యాంక్ అఫ్ ఇండియా సహా 21 బ్యాంకుల ఉన్నతాధికారులు సమావేశానికి హాజరయ్యారు.
'బ్యాంకులకు ఎగుమతి పరపతి మరియు ఎగుమతి పరపతి బీమా' అనే అంశంపై ఈ సి జి సి చైర్మన్ మేనేజింగ్ డైరెక్టర్ శ్రీ ఎం. సెంథిల్ నాథన్ వివరణాత్మక ప్రదర్శన సమర్పించారు. ఈ పథకం అమలులో తమకు ఉన్న గత అనుభవాల దృష్ట్యా ఎంఎస్ఎంఇ ఎగుమతిదారులలో ఎక్కువమందికి అధికమొత్తంలో రుణాలను అందుబాటులోకి తేవడానికి మరిన్ని సవరణలు చేయాలని ఈ సి జి సి ప్రతిపాదించింది. ప్రతిపాదిత సవరణల ప్రకారం రుణగ్రహీత ఖాతాలను 'ఏ ఏ' ఖాతాలుగా పరిగణించి ఎగుమతి దారులకు తక్కువ వడ్డీకి రుణాలు ఇస్తారు.
ఈ స్కీము కింద ప్రస్తుతం తొమ్మిది బ్యాంకుల ద్వారా ఎంఎస్ఎంఇ లకు ఎగుమతి రుణాలు ఇస్తున్నారు. దానిని అన్ని బ్యాంకులకు విస్తరించే విషయాన్ని ఈ సి జి సి పరిశీలించాలని తద్వారా ఎంఎస్ఎంఇ ఎగుమతిదారులకు రుణాల మొత్తం పెంచవచ్చని శ్రీ పియూష్ గోయల్ అన్నారు.
దావాలను పరిష్కరించడానికి ఈ సి జి సి కూడా సూక్ష్మ, చిన్న సంస్థల క్రెడిట్ గ్యారంటీ ఫండ్ ట్రస్ట్ అనుసరిస్తున్న విధానాన్ని
అనుసరించాలని బ్యాంకర్లు సూచించారు. నష్టపరిహారం చెల్లింపు కోసం ఈ సి జి సి కూడా అదే పద్ధతిని పాటించాలని మంత్రి సలహా ఇచ్చారు.
ప్రతిపాదిత స్కీము ద్వారా ప్రయోజనం పొంది ఎంఎస్ఎంఇ ఎగుమతిదారులకు తగిన మొత్తంలో ఎగుమతి రుణాలను అందుబాటులోకి తేవాలని మంత్రి బ్యాంకులకు సూచించారు. తద్వారా 2030 నాటికి దేశం ఒక ట్రిలియన్ డాలర్ల
వాణిజ్య ఎగుమతుల లక్ష్యం చేరగలదు. అదేవిధంగా ఈ సి ఐ బి స్కీము కింద బ్యాంకుల క్లెయిమ్ చెల్లింపులను క్లెయిమ్ అందిన 45 రోజుల లోపల 75% చెల్లింపు జరిపే విషయాన్ని పరిశీలించాలని ఈ సి జి సి అధికారులకు మంత్రి సలహా ఇచ్చారు. వచ్చే నాలుగు నెలల్లో ఈ సి జి సి సేవలను డిజిటలైజ్ చేస్తామని కూడా మంత్రి తెలిపారు.
సహకార మంత్రిత్వ శాఖ
సహకార సంస్థలకు పరిశ్రమ-అకాడెమియా అనుసంధానం
సహకార మంత్రిత్వ శాఖ ఆధ్వర్యంలోని స్వయంప్రతిపత్తి కలిగిన ఎన్.సి.సి.టి.  నిర్వహిస్తున్న వివిధ శిక్షణ, అవగాహన, ఇతర విద్యా కార్యక్రమాలలో ఆయా రంగాల నిపుణులు మరియు అభ్యాసకుల నిరంతర నిమగ్నత ద్వారా సహకార సంఘాలకు పరిశ్రమ-విద్యాపరమైన అనుసంధానాలు నిర్ధారిస్తాయి. ఎన్.సి.సి.టి. యొక్క 19 ప్రాంతీయ, రాష్ట్ర స్థాయి ఇన్స్టిట్యూట్లలో ప్రోగ్రామ్ అడ్వైజరీ కమిటీ  యొక్క సంస్థాగత యంత్రాంగం ద్వారా శిక్షణా కార్యక్రమాలలో పరిశ్రమ-అకాడెమియా అనుసంధానం నిర్మించబడింది. పీఏసీకి సంబంధిత రాష్ట్ర సహకార సంఘాల రిజిస్ట్రార్ నేతృత్వం వహిస్తారు. పీఏసీలోని ఇతర సభ్యులుగా రాష్ట్ర సహకార సంఘాలు/సమాఖ్యల ముఖ్య కార్యనిర్వాహకులు, పరిశ్రమల డైరెక్టర్లు, చేనేత, మత్స్య, సంబంధిత రాష్ట్ర వ్యవసాయం, పరిశ్రమ రంగ నిపుణులు మొదలైనవారు ఉంటారు. దీనికి తోడు పరిశ్రమ/ఆయా రంగాల నిపుణులతో సెమినార్లు/ వెబినార్లు, అభ్యాసకుల నుండి ఉపన్యాసాలు, పరిశ్రమల ఎక్స్పోజర్ సందర్శనలు, ఇంటర్న్షిప్లు కూడా సహకార రంగంలో పరిశ్రమ-అకడమిక్ భాగస్వామ్యాన్ని మరింత బలోపేతం చేయడానికి క్రమం తప్పకుండా నిర్వహించబడతాయి. నాబార్డ్ వారి సహకారంతో ఎన్సీసీటీ సాఫ్ట్కాబ్ పథకంను  అమలు చేస్తోంది. 2020-21 మరియు 2022-23 మధ్య కాలంలో 690 శిక్షణా కార్యక్రమాలను నిర్వహించబడ్డాయి. ఇందులో 20,955 మంది పాల్గొన్నారు. ఇందులో ప్రధానంగా పాల్గొన్నవారు రైతులు. ప్రాథమిక వ్యవసాయ రుణ సంఘాలు  మరియు ఇతర ప్రాథమిక సహకార సంఘాలను బలోపేతం చేసే దిశగా ఈ చర్య దోహదం చేస్తోంది. అంతేకాకుండా, ఎన్సీసీటీ గ్రామీణ ప్రాంతాల్లోని 1,61,043 మంది రైతులకు 2020-21 మరియు 2022-23 మధ్య 2342 శిక్షణ/అవగాహన కార్యక్రమాలను కూడా నిర్వహించింది. ఈ విషయాన్ని సహకార మంత్రి శ్రీ అమిత్ షా ఈ రోజు లోక్సభకు ఇచ్చిన ఒక ప్రశ్నకు లిఖితపూర్వక సమాధానంలో తెలిపారు.
భూ శా స్త్ర మంత్రిత్వ శాఖ
కేంద్ర భూ శాస్త్రాల శాఖ మంత్రితో చర్చలు జరిపిన యూరోపియన్ కమీషనర్
పర్యావరణం, మహాసముద్ర & మత్సశాఖల యూరోపియన్ కమీషనర్ వర్జీనిజస్ సింకేవియస్ తో మంత్రి శ్రీ కిరెన్ రిజిజుతో చర్చలు
బ్లూ ఎకానమీ, మెరైన్ లిట్టర్, మెరైన్ బయో-డైవర్సిటీ, మెరైన్ ప్రొటెక్టెడ్ ఏరియాస్  మరియు ఓషన్ అండ్ ఫిషరీస్ విభాగలలో సహకారంపై చర్చించిన ఇరుపక్షాలు
కేంద్ర కేంద్ర భూ శాస్త్రాల శాఖ మంత్రి శ్రీ కిరెన్ రిజిజు మరియు యూరోపియన్ యూనియన్  పర్యావరణం, మహా సముద్రం & మత్స విభాగాలయూరోపియన్ కమీషనర్ శ్రీ వర్జీనిజస్ సింకేవియస్ మధ్య ద్వైపాక్షిక సమావేశం ఈరోజు న్యూఢిల్లీలో జరిగింది. బ్లూ ఎకానమీ, మెరైన్ లిట్టర్, మెరైన్ బయోడైవర్సిటీ, మెరైన్ ప్రొటెక్టెడ్ ఏరియాస్  మరియు ఓషన్ అండ్ ఫిషరీస్ డైలాగ్ల గురించి చర్చించడానికి ఈ సమావేశం నిర్వహించబడింది. బ్లూ ఎకానమీ, మెరైన్ లిట్టర్, మెరైన్ బయోడైవర్సిటీ, మెరైన్ ప్రొటెక్టెడ్ ఏరియాస్  మరియు ఓషన్ అండ్ ఫిషరీస్ డైలాగ్ల గురించి చర్చించడానికి ఈ సమావేశం నిర్వహించబడింది.
ముఖ్యాంశాలు:
- డయ్యూ సమ్మిట్ మరియు ‘ఓషన్ 20 డైలాగ్’లో జరిగిన బ్లూ ఎకానమీకి సంబంధించిన జీ-20 కార్యకలాపాలను భారతదేశం ఈ సందర్భంగా ప్రధానంగా ప్రస్తావించింది.
- బ్లూ ఎకానమీ అనేది ఇరు పక్షాలకు ముఖ్యమైన ఎజెండా మరియు సంయుక్తంగా స్థిరమైన అభ్యాసాలను మరియు పర్యావరణ వ్యవస్థల పరిరక్షణను ప్రాధాన్యతగా అభివృద్ధి చేయాలనుకుంటున్నారు.
- భారతదేశానికి యూరోపియన్ యూనియన్  ఓషన్ అకౌంటింగ్ ఫ్రేమ్వర్క్ కోసం సాంకేతిక మద్దతును అందించాలి.
- అంటార్కిటిక్ మహాసముద్రాలలోని మెరైన్ ప్రొటెక్టెడ్ ఏరియాస్  కోసం ఈయు ప్రతిపాదనకు భారతదేశం మద్దతు ఇచ్చింది. అంటార్కిటిక్ మెరైన్ లివింగ్ రిసోర్సెస్ పరిరక్షణపై కన్వెన్షన్ ఆమోదించినప్పుడు 1% సముద్ర ప్రాంతాల పరిరక్షణకు దారి తీస్తుంది.
- సముద్ర కాలుష్యం ఆందోళన కలిగించే ముఖ్యమైన అంశంగా శ్రీ రిజిజు ద్వారా ఈ చర్చల్లో హైలైట్ చేయబడింది. ఈయు కమీషనర్ సముద్రాలను శుభ్రపరచడం మాత్రమే కాకుండా వాటి మూలం నుండి ప్లాస్టిక్లను నివారించడం కూడా ముఖ్యమని పేర్కొన్నారు. చట్టబద్ధంగా కట్టుబడి ఉన్న ఒప్పందం వీలైనంత త్వరగా సాధించబడుతుందని ఆశాభావం వ్యక్తం చేశారు.
- • జాతీయ అధికార పరిధి దాటిన ప్రాంతాల సముద్ర జీవ వైవిధ్యం : భూ శాస్త్రాల మంత్రిత్వ శాఖ సముద్ర జీవవైవిధ్యం యొక్క ఆవిష్కరణ మరియు డాక్యుమెంటేషన్లో నిమగ్నమై ఉంది. ఈ ప్రయత్నంలో మెషిన్ లెర్నింగ్, ఆర్టిఫిషియల్ ఇంటెలిజెన్స్ వంటి వినూత్న మరియు నాన్-ఇన్వాసివ్ విధానాలను ఉపయోగించడంలో ఈయు తో సహకారాన్ని కోరుతోంది.
భూ శా స్త్ర మంత్రిత్వ శాఖ
ఉత్తర అంతర్గత కర్ణాటక మరియు మహారాష్ట్ర యొక్క పరిసర ప్రాంతాలపై అల్పపీడనం
వచ్చే 12 గంటలలో, ఇది పశ్చిమ-వాయువ్య దిశగా పయనించి, బాగా గుర్తించబడిన అల్ప పీడన ప్రాంతంగా బలహీనపడే అవకాశం ఉంది
మహారాష్ట్ర - దక్షిణ గుజరాత్ తీరాలు మరియు క్రమంగా పశ్చిమ-వాయువ్య దిశగా పయనించి, తూర్పు మధ్య మరియు ప్రక్కనే ఉన్న ఈశాన్య అరేబియా సముద్రంపై తీవ్రమైన వాయుగుండంగా మారే అవకాశం కూడా ఉంది.
మధ్య మహారాష్ట్ర, దక్షిణ కొంకణ్, గోవా, కర్ణాటక తీర ప్రాంతాలు, దక్షిణ అంతర్గత కర్ణాటక యొక్క ఘాట్ ప్రాంతం మరియు దానికి ఆనుకుని ఉన్న ఉత్తర అంతర్గత కర్ణాటక జిల్లాల్లో అక్కడక్కడా అతి భారీ వర్షాలు  కురుస్తాయి.
సముద్రం అల్లకల్లోలంగా ఉంటుంది; మత్స్యకారులు సముద్రంలో వేటకి వెళ్లవద్దని హెచ్చరించారు.
భారత వాతావరణ శాఖ  యొక్క తుఫాను హెచ్చరిక విభాగం జారీ చేసిన సమాచారం ప్రకారం:
తెలంగాణపై నెలకొన్న వాయుగుండం గత 06 గంటలలో 20 కిలోమీటర్ల వేగంతో పశ్చిమ దిశగా కదిలి, ఈ రోజు , 2020 అక్టోబర్, 14వ తేదీ భారత కాలమాన ప్రకారం 11.30 గంటలకు, ఉత్తర అంతర్గత కర్ణాటక మరియు మహారాష్ట్రకు ఆనుకుని ఉన్న ప్రాంతాలు 17.7 ° ఎన్. అక్షాంశం మరియు 77.0 ° ఈ. రేఖాంశం వద్ద, గుల్బర్గా  నుండి 40 కి.మీ ఉత్తరంగా మరియు షోలాపూర్  కి 110 కి.మీ. దూరంలో కేంద్రీకృతమయ్యింది.
వచ్చే 12 గంటల్లో, ఇది పశ్చిమ-వాయువ్య దిశగా పయనించి, బాగా గుర్తించబడిన అల్ప పీడన ప్రాంతంగా బలహీనపడే అవకాశం ఉంది. ఆ తరువాత, ఇది, మహారాష్ట్ర తీరానికి పశ్చిమ-వాయువ్య దిశగా పయనించి తూర్పు మధ్య అరేబియా సముద్రం వద్ద, అక్టోబర్ 16వ తేదీ ఉదయం తీరాన్ని దాటే ఆకాశం ఉంది. ఇది, క్రమంగా, మహారాష్ట్ర - దక్షిణ గుజరాత్ తీరాలు మరియు పశ్చిమ-వాయువ్య దిశగా పయనించి, తూర్పు మధ్య మరియు ప్రక్కనే ఉన్న ఈశాన్య అరేబియా సముద్రంపై తీవ్రమైన వాయుగుండంగా మారే అవకాశం కూడా ఉంది.
అక్టోబర్, 13వ తేదీ 08.30 గంటల నుండి అక్టోబర్, 14వ తేదీ 08.30 గంటల వరకు గత 24 గంటల్లో నమోదైన వర్షపాతం వివరాలు అనుబంధం-1 లో పొందుపరచడం జరిగింది:
ముందస్తు సమాచారం మరియు తీవ్రత వివరాలను క్రింది పట్టికలో పేర్కొనడం జరిగింది:
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 178.83 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 59,442
మొత్తం కేసుల్లో క్రియాశీల కేసులు 0.14%
ప్రస్తుత రికవరీ రేటు 98.66%
గత 24 గంటల్లో 9,754 మంది కోలుకున్నారు. దీంతో, కోలుకున్నవారి మొత్తం సంఖ్య 4,23,88,475 కు పెరిగింది.
గత 24 గంటల్లో 5,476 కొత్త కేసులు నమోదయ్యాయి.
రోజువారీ పాజిటివిటీ రేటు 0.60%
వారపు పాజిటివిటీ రేటు 0.77%
గత 24 గంటల్లో చేసిన 9,09,985 కొవిడ్ పరీక్షలతో కలిపి ఇప్పటివరకు 77.28 కోట్ల పరీక్షలు చేశారు.
రసాయనాలు, ఎరువుల మంత్రిత్వ శాఖ
"ఆపరేషన్ గంగా"లో భాగంగా ఉక్రెయిన్ నుండి ఢిల్లీకి చేరుకున్న 200 మంది భారతీయ విద్యార్థులు
తరలివచ్చిన వారిని స్వాగతించిన MOS  మంత్రి శ్రీ భగవంత్ ఖుబా
ఉక్రెయిన్ నుండి భారతీయులందరినీ స్వదేశానికి రప్పించేందుకు భారత ప్రభుత్వం కట్టుబడి ఉందని హామీ
భారత ప్రభుత్వ ఆపరేషన్ గంగాలో భాగంగా ఉక్రెయిన్ నుండి దాదాపు 200 మంది విద్యార్థులు మరియు భారతీయ పౌరులు ఉక్రెయిన్ నుండి భారతదేశానికి సురక్షితంగా తిరిగి తీసుకురాబడ్డారు.
రసాయన మరియు ఎరువుల శాఖ సహాయ మంత్రి శ్రీ భగవంత్ ఖుబా, ఇందిరాగాంధీ అంతర్జాతీయ విమానాశ్రయంలో తరలి వచ్చిన వారిని ఆహ్వానించారు. అధిక శాతం విద్యార్థులు ఉన్న ఈ ఇండిగో విమానం ఈ రోజు ఉదయం ఢిల్లీలో దిగింది.
తిరిగి వచ్చిన వారందరినీ స్వాగతిస్తూ, ఉక్రెయిన్ నుండి భారతీయులందరినీ స్వదేశానికి రప్పించేందుకు ప్రధాన మంత్రి శ్రీ నరేంద్ర మోదీ నాయకత్వంలోని కేంద్ర ప్రభుత్వం కట్టుబడి ఉందని కేంద్ర మంత్రి హామీ ఇచ్చారు. విద్యార్థులకు వారి స్నేహితులు, సహోద్యోగులను కూడా త్వరలో తరలిస్తామని ఆయన అన్నారు.
భారతదేశానికి తిరిగి వచ్చి కుటుంబాలతో సమావేశమైన విద్యార్థులు కేంద్ర ప్రభుత్వానికి కృతజ్ఞతలు తెలిపారు. విమానంలో ఉన్న ఒక యువ విద్యార్థి సంతోషంతో కన్నీళ్లతో యుద్ధ కలహాల దేశం నుండి సురక్షితంగా ఖాళీ చేయించడం అంటే మాటలు కాదు.. కానీ ఆ అద్భుతాన్ని మన దేశ ప్రధాన మంత్రి శ్రీ నరేంద్ర మోదీ సాధ్యం చేశారు అని వ్యాఖ్యానించాడు.
ఇస్తాంబుల్ అంతర్జాతీయ విమానాశ్రయం నుండి ఇండిగో విమానం నేడు 10.35 గంటలకు బయలుదేరింది.  బుధవారం ఉదయం 8.31 గంటలకు న్యూఢిల్లీకి చేరుకుంది.
ఎయిర్ ఇండియా, ఎయిర్ ఇండియా ఎక్స్ప్రెస్, ఇండిగో మరియు స్పైస్జెట్ కూడా ఉక్రెయిన్ పొరుగు దేశాల నుండి ఢిల్లీ మరియు ముంబైకి బహుళ విమానాలను నడుపుతున్న ఆపరేషన్ గంగా మిషన్లో చేరాయి.
ఆరోగ్య, కుటుంబ సంక్షేమ మంత్రిత్వ శాఖ
దేశంలో వైద్య కళాశాలలు
వెనుకబడిన ప్రాంతాలు, ఆకాంక్షిత జిల్లాలకు ప్రాధాన్యంతో కేంద్ర ప్రాయోజిత పథకం  కింద 157 మెడికల్ కాలేజీల ఏర్పాటు
77 కాలేజీల్లో 4677 ఎంబీబీఎస్ సీట్ల పెంపు; 72 కాలేజీల్లో 4058 పీజీ సీట్లు , 60 కాలేజీల్లో  3858 పీజీ సీట్లు
సూపర్ స్పెషాలిటీ బ్లాక్ లు/ ట్రామా కేర్ సెంటర్ల నిర్మాణం ద్వారా తృతీయ ఆరోగ్య మౌలిక సదుపాయాలను బలోపేతం చేయడానికి 75 ప్రాజెక్టులకు ఆమోదం
నేషనల్ మెడికల్ కమిషన్  లెక్కల ప్రకారం దేశంలో ప్రస్తుతం 358 ప్రభుత్వ, 296 ప్రైవేటు మెడికల్ కాలేజీలు ఉన్నాయి. ఆరోగ్య , కుటుంబ సంక్షేమ మంత్రిత్వ శాఖ ప్రస్తుతం ప్రభుత్వ లేదా ప్రైవేట్ వైద్య కళాశాల లేని నిరుపేద ప్రాంతాలు , ఆకాంక్షాత్మక జిల్లాలకు ప్రాధాన్యత ఇస్తూ 'ఇప్పటికే ఉన్న జిల్లా / రిఫరల్ ఆసుపత్రులకు అనుబంధంగా కొత్త వైద్య కళాశాలల స్థాపన' కోసం కేంద్ర ప్రాయోజిత పథకాన్ని  నిర్వహిస్తోంది. ఈ పథకం కింద ఈశాన్య, ప్రత్యేక కేటగిరీ రాష్ట్రాలకు 90:10 నిష్పత్తిలో, ఇతర రాష్ట్రాలకు 60:40 నిష్పత్తిలో కేంద్ర, రాష్ట్ర ప్రభుత్వాల మధ్య నిధుల భాగస్వామ్యంతో మొత్తం 157 మెడికల్ కాలేజీలను మూడు దశల్లో మంజూరు చేశారు.
ఎంబీబీఎస్  సీట్లు , పిజి సీట్లను పెంచడానికి ప్రస్తుతం ఉన్న రాష్ట్ర ప్రభుత్వ / కేంద్ర ప్రభుత్వ వైద్య కళాశాలలను అప్ గ్రేడ్ చేయడానికి కేంద్ర ప్రాయోజిత పథకాల కింద పరికరాలు , ఫర్నిచర్ కొనుగోలు కోసం సివిల్ వర్క్స్ కోసం ప్రస్తుత ప్రభుత్వ వైద్య కళాశాలలకు మంత్రిత్వ శాఖ ఆర్థిక సహాయాన్ని అందిస్తుంది. పథకాల కింద దేశంలోని 77 కళాశాలల్లో 4677 ఎంబీబీఎస్ సీట్లు, 72 కాలేజీల్లో ఫేజ్-1లో 4058 పీజీ సీట్లు, 60 కాలేజీల్లో ఫేజ్-2లో 3858 పీజీ సీట్లను పెంచారు.
దీనికి అదనంగా, ప్రధాన మంత్రి స్వాస్థ్య సురక్ష యోజన  కింద, సూపర్ స్పెషాలిటీ బ్లాక్ లు / ట్రామా కేర్ సెంటర్లు మొదలైన వాటి నిర్మాణం, వైద్య పరికరాల సేకరణ ద్వారా తృతీయ ఆరోగ్య మౌలిక సదుపాయాలను మెరుగుపరచడానికి దేశంలో మొత్తం 75 ప్రాజెక్టులకు ఆమోదం లభించింది. మరో 22 ఎయిమ్స్ ల ఏర్పాటుకు ఆమోదం తెలిపింది.
గత మూడేళ్లలో పై పథకాల కింద విడుదలైన నిధుల వివరాలు ఇలా ఉన్నాయి.
|
|
పథకాలు
|
|
2019-20
|
|
2020-21
|
|
2021-22
|
|
ప్రస్తుతం ఉన్న జిల్లా/రిఫరల్ ఆసుపత్రులకు అనుబంధంగా కొత్త మెడికల్ కాలేజీల ఏర్పాటు
|
|
2044.91
|
|
5069.20
|
|
5005.00
|
|
ఎంబీబీఎస్, పీజీ సీట్ల సంఖ్యను పెంచడానికి ప్రస్తుతం ఉన్న రాష్ట్ర ప్రభుత్వ/ కేంద్ర ప్రభుత్వ వైద్య కళాశాలలను బలోపేతం చేయడం/ అప్ గ్రేడ్ చేయడం
|
|
1316.10
|
|
316.80
|
|
46.40
|
|
ప్రధాన మంత్రి స్వాస్థ్య సురక్ష యోజన
|
|
6876.47
|
|
7360.23
|
|
9601.31
ఖర్చు వేగం, యుటిలైజేషన్ సర్టిఫికేట్ల సమర్పణ, సంబంధిత రాష్ట్రాల వాటా విడుదల, రాష్ట్రాలు/ కేంద్రపాలిత ప్రాంతాల నుంచి వచ్చే డిమాండ్ ఆధారంగా ఈ పథకాల కింద నిధుల విడుదల ఉంటుంది.
కేంద్ర ఆరోగ్య, కుటుంబ సంక్షేమ శాఖ సహాయ మంత్రి డాక్టర్ భారతీ ప్రవీణ్ పవార్ రాజ్యసభలో లిఖితపూర్వక సమాధానం లో ఈ వివరాలు తెలిపారు.
ఆరోగ్య, కుటుంబ సంక్షేమ మంత్రిత్వ శాఖ
పెరుగుతున్న కోవిడ్ కోలుకున్న కేసులు,
మొత్తం 32.5 లక్షలు దాటినట్టు నమోదు
ఐదు రాష్ట్రాల్లోనే దేశం మొత్తం కేసుల్లో 60%,
చికిత్సలో ఉన్నవారిలో 62% , మరణాల్లో 70%
పెరుగుదల బాటలోనే నడుస్తున్న కోలుకున్నవారి గ్రాఫ్ ఈ రోజు 32.5 లక్షలు దాటింది. గడిచిన 24 గంటల్లో 69,564 మంది బాధితులు డిశ్చార్జ్ అయ్యారు, దీంతో కోలుకున్నవారిశాతం 77.31% తాకింది.
పరీక్షించు, ఆనవాలు పట్టు, చికిత్స అందించు అనే కీలకమైన సూత్రం చుట్టూ సాగుతున్న వ్యూహానికి అనుగుణంగా అన్ని చర్యలూ తీసుకుంటున్న నేపథ్యంలో పరీక్షలు విస్తృతం చేయటం వలన ప్రాథమిక దశలోనే బాధితులను గుర్తించట సాధ్యమవుతోంది. మెరుగైన అంబులెన్స్ సేవలు అందుబాటులో ఉంచటం వలన ఆరోగ్యం క్షీణించకముందే ఆస్పత్రికి తరలించటం వలన అత్యధికశాతం బాధితులు త్వరగా కోలుకోవటం, డిశ్చార్జ్ చేయటం సాధ్యమవుతోంది. దీనివలన మరణాలు కూడా తగ్గుతూ వస్తున్నాయి. నేటికి మరణాల శాతం 1.70% కు పరిమితమైంది. వైద్యుల పర్యవేక్షణలో ఇళ్లలో ఐసొలేషన్ లో ఉన్నవారికి క్రమం తప్పకుండా ప్రమాణాలకు అనుగుణంగా జాగ్రత్తలు తీసుకునేట్టు చేయటం వలన స్వల్పలక్షణాలున్నవారు వేగంగా కోలుకోవటానికి వీలు కలుగుతోంది.
మొత్తం నమోదైన కేసులలో 60% కేసులు మహారాష్ట్ర 21.6% కేసులతో ముందుండగా, ఆ తరువాత స్థానాల్లో ఆంధ్రప్రదేశ్, తమిళనాడు , కర్నాటక  , ఉత్తర ప్రదేశ్  రాష్ట్రాలవే కావటం గమనార్హం.
ఇప్పటికీ ఇంకా చికిత్సలో ఉన్నవారి సంఖ్య దృష్ట్యా కూడా మహారాష్ట 26.76% కేసులతో మొదటి స్థానంలో ఉంది. ఆ తరువాత స్థానాల్లో ఆంధ్రప్రదేశ్, కర్నాటక , ఉత్తరప్రదేశ్ , తమిళనాడు  ఉన్నాయి. ఈ ఐదు రాష్ట్రాలూ ప్రస్తుతం దేశం మొత్తం చికిత్సలో ఉన్న కేసుల్లో 62% వాటా ఉంది.
కోలుకున్నవారి మొత్తం సంఖ్య ఈ రోజుకు 32.5 లక్షలు  దాటింది.
గడిచిన 24 గంటల్లో ఆంధ్రప్రదేశ్ లో అత్యధికంగా తాజాగా కోలుకున్నవారి సంఖ్య 11,915 గా నమోదైంది. కర్నాటకలో 9575 మంది, మహారాష్ట్రలో 7826 మంది, తమిళనాడులో 5820 మంది, ఉత్తరప్రదేశ్ లో 4779 మంది కోలుకున్నారు, ఈ ఐదు రాష్ట్రాల్లో గడిచిన 24 గంటల్లో కోలుకున్న మొత్తం బాధితులలో 57% మంది ఉన్నారు.
కోవిడ్ -19 మీద సాంకేతిక అంశాలు, మార్గదర్శకాలు, సూచనలతో కూడిన కచ్చితమైన తాజా సమాచారం కోసం క్రమం తప్పకుండా https://www.mohfw.gov.in/ మరియు @MoHFW_INDIA ను సందర్శించండి
కోవిడ్ -19 కు సంబంధించిన సాంకేతికమైన అనుమానాలుంటే technicalquery.covid19[at]gov[dot]in కు పంపవచ్చు. ఇతర సమాచారం కావాల్సినవారు ncov2019[at]gov[dot]in మరియు @CovidIndiaSeva ను సంప్రదించవచ్చు
కోవిడ్ -19 మీద ఏవైనా ప్రశ్నలుంటే ఆరోగ్య, కుటుంబ సంక్షేమ మంత్రిత్వశాఖ హెల్ప్ లైన్ నెంబర్ +91-11-23978046 లేదా టోల్ ఫ్రీ నెంబర్ 1075 కు ఫోన్ చేయవచ్చు. వివిధ రాష్ట్రాలు, కేంద్రపాలిత ప్రాంతాల హెల్ప్ లైన్ నెంబర్ల కోసం https://www.mohfw.gov.in/pdf/coronvavirushelplinenumber.pdf
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
ఐఐఎస్ఎఫ్ 2020 కోసం ఆర్జిసిబి కర్టెన్ రైజర్ కార్యక్రమంలో ప్రసంగించిన డాక్టర్ హర్ష్ వర్ధన్
ప్రజలను సైన్స్ తో అనుసంధానించడం సైన్స్ లో అనుభూతిని ఆస్వాదించడమే సైన్స్ ఫెస్టివల్ లక్ష్యం : డాక్టర్ హర్ష్ వర్ధన్
తిరువనంతపురం రాజీవ్ గాంధీ సెంటర్ ఫర్ బయోటెక్నాలజీ నిర్వహించిన ఐఐఎస్ఎఫ్ 2020 వర్చువల్ కర్టెన్ రైజర్ కార్యక్రమంలో సైన్స్ అండ్ టెక్నాలజీ, ఎర్త్ సైన్సెస్, ఆరోగ్యం, కుటుంబ సంక్షేమ శాఖ మంత్రి డాక్టర్ హర్ష్ వర్ధన్ ప్రసంగించారు. ఐఐఎస్ఎఫ్ 2020 కి ముందుగా దేశవ్యాప్తంగా ఆ కార్యక్రమ స్ఫూర్తిని వ్యాప్తి చెందించేలా ప్రాచుర్యం కలిగించే కార్యక్రమాలు జరుగుతున్నాయి.
కర్టెన్ రైజర్ కార్యక్రమంలో ప్రసంగించిన డాక్టర్ హర్ష్ వర్ధన్, “సైన్స్ ఫెస్టివల్ లక్ష్యం ప్రజలను సైన్స్ తో మమేకం చేయడం, సైన్స్ వల్ల ఒక అనుభూతిని పంచడం తో పటు సైన్స్, టెక్నాలజీ, ఇంజనీరింగ్ మరియు మ్యాథమెటిక్స్  మనకు పరిష్కారాలను అందించే మార్గాలను చూపిస్తుంది. ఉత్సుకతను ప్రేరేపించడానికి మరియు అభ్యాసాన్ని మరింత ప్రోత్సాహాన్ని ఇవ్వడానికి ఉద్దేశించిన ఇండియా ఇంటర్నేషనల్ సైన్స్ ఫెస్టివల్ ప్రత్యేకమైన వేదిక ఏర్పడింది అని ఆయన వివరించారు. ఐఐఎస్ఎఫ్, 2020, వర్చువల్ ప్లాట్ఫామ్లో నిర్వహించడం సైన్స్ పట్ల ఆసక్తి ఉన్న వ్యక్తులతో కనెక్ట్ అవ్వడానికి సహాయపడుతుంది. ఒకే క్లిక్తో దేశంలోని మారుమూలల్లో నుండి, తద్వారా డిజిటల్ విస్తృతిని పెంచుతుంది అని వివరించారు.
ఆర్జిసిబి చేసిన పనిని ప్రశంసించిన డాక్టర్ హర్ష్ వర్ధన్, భారతదేశంలో వ్యాప్తి ప్రారంభమైనప్పటి నుండి ఆర్జిసిబి, అంటు వ్యాధుల పరీక్షతో పాటు, కోవిడ్ పరీక్షలో ముందంజలో ఉందని అన్నారు. ఆర్జిసిబి ఇప్పటివరకు లక్షకు పైగా కోవిడ్ పరీక్షలు చేసిందని ఆయన వెల్లడించారు.
“ఐఐఎస్ఎఫ్ 2020 ప్రతిపాదించిన 'సైన్స్ ఫర్ సెల్ఫ్ రిలయంట్ ఇండియా అండ్ గ్లోబల్ వెల్ఫేర్' అనే ఇతివృత్తం ప్రస్తుత సందర్భంలో చాలా సందర్భోచితంగా ఉంది, దేశం వృద్ధిని వేగవంతం చేయడానికి సైన్స్ & టెక్నాలజీ వైపు దేశమంతా చూస్తున్నప్పుడు మన గౌరవనీయ ప్రధానమంత్రి శ్రీ నరేంద్ర మోడీ జీ దార్శనికత ప్రపంచ ఆర్థిక వ్యవస్థలో ముఖ్యమైన పాత్ర పోషిస్తున్న ఆత్మనిర్భర్ భారత్ కీలక పాత్ర పోషిస్తుంది” అని కేంద్ర మంత్రి ఉద్ఘాటించారు.
ఆమె ప్రసంగంలో, జిఓఐ బయోటెక్నాలజీ విభాగం కార్యదర్శి డాక్టర్ రేణుస్వరూప్ మాట్లాడుతూ, మన దేశంలో సైన్స్ ప్రయాణాన్ని ఒక వేడుకగా జరుపుకోవాలని, సైన్స్ ఫెస్టివల్ వంటి కార్యక్రమాలు ఇందుకు సహాయపడతాయని అన్నారు. ఈ ఉత్సవంలో అట్టడుగు ప్రాంతాలకు వెళ్లడం, విద్యార్థులతో నిమగ్నమవ్వడం, కొత్త సాంకేతిక పరిజ్ఞానాన్ని ప్రముఖంగా వినియోగించడం, డయాస్పోరాతో నిమగ్నమవ్వడం, ఇతరులతో ఇంటర్ ఏజెన్సీ పాల్గొనడం వంటి అనేక అవకాశాలు ఉన్నాయని అన్నారు.
విజ్ఞాన భారతి , ఆర్గనైజింగ్ సెక్రటరీ శ్రీ జయంత్ సహస్రబుధే మాట్లాడుతూ, ఐఐఎస్ఎఫ్ హేతుబద్ధత, ప్రజలలో శాస్త్రీయ ఆలోచనను పెంపొందించడంలో దాని ప్రాముఖ్యత గురించి వివరించారు. ఐఐఎస్ఎఫ్ 2020 ను విజయవంతం చేయడానికి ఆర్జిసిబి అన్ని ప్రయత్నాలు చేస్తోందని ఆ సంస్థ డైరెక్టర్ శ్రీ చంద్రభాస్ నారాయణ అన్నారు
ప్రధాన మంత్రి కార్యాలయం
సిక్కు నూతన సంవత్సరం సందర్భం లో ప్రజల కు శుభాకాంక్షలు తెలిపిన ప్రధాన మంత్రి
సిక్కు నూతన సంవత్సరం ప్రారంభం సందర్భం లో ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు.
ప్రధాన మంత్రి ఒక ట్వీట్ లో -
‘‘సిక్కు నూతన సంవత్సరం మొదలవుతున్న వేళ లో ఇవే శుభాకాంక్షలు. అందరి కి వాహెగురు ఆశీస్సుల ఫలితం గా మంచి ఆరోగ్యం మరియు సమృద్ధి ప్రాప్తించు గాక. గురు సాహిబ్ లు వారి బోధన ల తాలూకు తేజస్సు తో ప్రపంచానికి వెలుగులను పంచుతూ ఉందురు గాక.’’ అని పేర్కొన్నారు.